»BILAG II

DEL I

Oplysninger i den årlige rapport, som medlemsstaterne skal fremsende efter artikel 9, stk. 1, i forordning (EØF) nr. 4045/89

1. Forvaltning af forordning (EØF) nr. 4045/89

Forordningens forvaltning, herunder ændringer af de organer, der er ansvarlige for kontrol, og af den særlige tjeneste, der skal føre tilsyn med forordningens anvendelse, jf. artikel 11, og af disse organers kompetenceområde.

2. Ændringer i lovgivningen

Ændringer i den nationale lovgivning, der er relevante for forordningens anvendelse, og som er blevet indført siden den foregående rapport.

3. Ændringer af kontrolprogrammet

En beskrivelse af eventuelle ændringer, der er foretaget af det kontrolprogram, som er blevet forelagt Kommissionen i henhold til forordningens artikel 10, stk. 2, siden programmet blev forelagt.

4. Kontrolprogrammets gennemførelse

Gennemførelsen af kontrolprogrammet for perioden, der slutter den 30. juni forud for den sidste frist for forelæggelsen af rapporten, jf. forordningens artikel 9, stk. 1, herunder følgende punkter både samlet og for hvert kontrolorgan (når mere end et kontrolorgan gennemfører kontrol efter forordningen):

a) antallet af virksomheder, der er er kontrolleret i perioden, i overensstemmelse med modellen i ark A i dette bilag

b) antallet af virksomheder, hvor kontrollen stadig er under gennemførelse, i overensstemmelse med modellen i ark A i dette bilag

c) antallet af virksomheder, som ikke blev kontrolleret i den pågældende periode, på grund af manglende gennemførelse af visse kontroller, i overensstemmelse med modellen i ark A i dette bilag

d) grundene til, at de i litra c) nævnte kontroller ikke blev gennemført

e) fordelingen på indbetalinger og udbetalinger og på foranstaltninger af den i litra a), b) og c) nævnte kontrol, i overensstemmelse med modellen i ark B i dette bilag

f) resultaterne af de i litra a) nævnte kontroller, i overensstemmelse med modellen i ark C i dette bilag, herunder: i) antallet af kontroller, hvor der blev konstateret uregelmæssigheder, og antallet af involverede virksomheder ii) arten af disse uregelmæssigheder iii) den pågældende foranstaltning, hvor der blev konstateret uregelmæssigheder iv) de anslåede finansielle følger af hver uregelmæssighed

g) kontrollens gennemsnitlige varighed i manddage, så vidt muligt med angivelse af den tid, der er medgået til planlægning, forberedelse og gennemførelse af kontrollen og indberetning.

5. Gennemførelse af kontrolprogrammer forud for det, der er omfattet af det nuværende program

I rapporten anføres resultaterne af de kontroller, der blev gennemført i tidligere kontrolperioder, for hvilke resultaterne ikke var til rådighed på tidspunktet for indgivelse af rapporterne for disse kontrolperioder, herunder for hver tidligere kontrolperiode:

a) status for kontroller meddelt under punkt 4, litra b) og c), i tidligere kontrolrapporter, i overensstemmelse med modellen i ark D i dette bilag

b) antallet af kontroller, hvor der blev konstateret uregelmæssigheder, og antallet af involverede virksomheder, i overensstemmelse med modellen i ark C i dette bilag

c) arten af disse uregelmæssigheder, i overensstemmelse med modellen i ark C i dette bilag

d) den pågældende foranstaltninger, hvor der blev konstateret uregelmæssigheder, i overensstemmelse med modellen i ark C i dette bilag

e) de anslåede finansielle følger af hver uregelmæssighed, i overensstemmelse med modellen i ark C i dette bilag.

Resultaterne af kontroller i henhold til artikel 7, stk. 1, tredje afsnit, i forordning (EØF) nr. 4045/89 forelægges som sådanne.

6. Gensidig bistand

Anmodninger om gensidig bistand, der er fremsat og modtaget efter forordningens artikel 7, herunder resultaterne af kontrol, der er gennemført som hastekontrol efter artikel 7, stk. 2 og 4, og et resumé af de lister, der er sendt og modtaget efter artikel 7, stk. 2 og 3.

7. Ressourcer

Nærmere oplysninger om de ressourcer, der er til rådighed for gennemførelsen af kontrollen efter forordningen, herunder:

a) personaleressourcer, udtrykt i mandår, der beskæftiger sig med kontrol i henhold til forordningen, fordelt på de enkelte kontrolorganer og, hvis det er relevant, regioner

b) uddannelse af det personale, der beskæftiger sig med kontrol i henhold til forordningen, med angivelse af, hvor stor en del af det i litra a) omhandlede personale, der har fået denne uddannelse, og uddannelsens art og

c) edb-udstyr og redskaber, der er til rådighed for det personale, som beskæftiger sig med kontrol i henhold til forordning (EØF) nr. 4045/89.

8. Vanskeligheder med at anvende forordning (EØF) nr. 4045/89

Vanskeligheder med forordningens anvendelse og de foranstaltninger, der er truffet for at løse dem, eller forslag med henblik herpå.

9. Forslag til forbedringer

Eventuelle forslag enten til forbedringer af forordningens anvendelse eller af forordningen selv.

DEL II

ARK A

KONTROLRAPPORT FOR PERIODEN …

(Artikel 9 i forordning (EØF) nr. 4045/89)

ARK B

KONTROLRAPPORT FOR PERIODEN …

(Artikel 9 i forordning (EØF) nr. 4045/89)

Kontrolordning i forbindelse med EUGFL, Garantisektionens budgetposter, for EUGFL’s regnskabsår …

Kontrolprogram …

B(1) EUGFL budgetartikel eller -kontonummer B(2) Samlede udgifter for de virksomheder, der skal kontrolleres … (EUR) B(3) Kontrollerede virksomheder B(4) Virksomheder, hvor kontrollen er under gennemførelse B(5) Virksomheder, som ikke er kontrolleret (i) faktisk kontrollerede udgifter (EUR) (ii) samlede udgifter for disse virksomheder (EUR) (i) samlede udgifter for disse virksomheder (EUR) (i) samlede udgifter for disse virksomheder (EUR) I alt

ARK C

KONTROLRAPPORT FOR PERIODEN …

(Artikel 9 i forordning (EØF) nr. 4045/89)

Potentielle uregelmæssigheder, der er konstateret i forbindelse med EUGFL, Garantisektionens budgetposter, for EUGFL’s regnskabsår …

Kontrolprogram …

C(1) EUGFL budgetartikel eller -kontonummer C(2) Antal potentielle uregelmæssigheder, der er konstateret C(3) Antal berørte udbetalinger C(4) Antal berørte virksomheder C(5) Anslået værdi af de potentielle uregelmæssigheder C(6) Beskrivelse og art af hver konstateret potentiel uregelmæssighed, de berørte virksomheders referencenummer og OLAF’s referencenummer, hvis der er fremsendt meddelelse i henhold til artikel 3 i forordning (EØF) nr. 595/91 I alt

ARK D

KONTROLRAPPORT FOR PERIODEN …

(Artikel 9 i forordning (EØF) nr. 4045/89)